ตลาดหุ้นเอเชียปรับตัวลงเช้านี้ นักลงทุนจับตาข้อมูลเศรษฐกิจสหรัฐ
ตลาดหุ้นเอเชียส่วนใหญ่ปรับตัวลดลงในเช้านี้ นักลงทุนจับตาข้อมูลเศรษฐกิจสหรัฐ
26 ม.ค. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ แต่ยังมีแนวโน้มแข็งแกร่งเมื่อพิจารณาตลอดสัปดาห์ ขณะที่ประธานาธิบดีโดนัลด์ ทรัมป์แห่งสหรัฐ กล่าวสนับสนุนการแข็งค่าของสกุลเงินดอลลาร์
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,757.34 จุด เพิ่มขึ้น 87.85 จุด, +0.37% ดัชนี SSE Composite ตลาดหุ้นจีนเปิดวันนี้ที่ 3,535.49 จุด ลดลง 12.82 จุด, -0.36% ดัชนี HSI ตลาดหุ้นฮ่องกงเปิดวันนี้ที่ 32,836.28 จุด เพิ่มขึ้น 181.83 จุด, +0.56% ดัชนี TAIEX ตลาดหุ้นไต้หวันเปิดวันนี้ที่ 11,152.53 จุด เพิ่มขึ้น 9,986.58 จุด, +856.52% ดัชนี KOSPI ตลาดหุ้นเกาหลีใต้เปิดวันนี้ที่ 2,560.69 จุด ลดลง 1.54 จุด, -0.06% ดัชนี FTSE STI ตลาดหุ้นสิงคโปร์เปิดวันนี้ที่ 3,574.09 จุด เพิ่มขึ้น 1.47 จุด, +0.04% ดัชนี FBMKLCI ตลาดหุ้นมาเลเซียเปิดวันนี้ที่ 1,843.95 จุด ลดลง 1.91 จุด, -0.10% ดัชนี PSE Composite ตลาดหุ้นฟิลิปปินส์เปิดวันนี้ที่ 8,995.61 จุด ลดลง 3.56 จุด, -0.04%
ทั้งนี้ สำนักข่าวซินหัวรายงานว่า ประธานาธิบดีโดนัลด์ ทรัมป์แห่งสหรัฐ ได้กล่าวให้สัมภาษณ์กับผู้สื่อข่าวของ CNBC หลังจากเดินทางถึงเมืองดาวอสเพื่อเข้าร่วมประชุมเวิลด์ อิโคโนมิก ฟอรั่ม (WEF) เมื่อวานนี้ว่า เขาสนับสนุนการแข็งค่าของสกุลเงินดอลลาร์ และเชื่อว่าดอลลาร์จะแข็งค่าขึ้นอีก เนื่องจากเศรษฐกิจของสหรัฐมีความแข็งแกร่งในหลายภาคส่วน
นอกจากนี้ ทรัมป์ยังกล่าวถึงกรณีที่นายสตีเวน มนูชิน รมว.คลังได้กล่าวในเชิงสนับสนุนการอ่อนค่าของสกุลเงินดอลลาร์ว่า สื่อมวลชนอาจตีความคำพูดของนายมนูชินผิดไปจากวัตถุประสงค์ที่เขาต้องการจะสื่อ เพราะความจริงแล้ว เศรษฐกิจสหรัฐอยู่ในภาวะที่แข็งแกร่ง และคงไม่มีใครพูดถึงสกุลเงินดอลลาร์ในทิศทางที่ตรงกันข้าม
ทั้งนี้ นักลงทุนจับตาข้อมูลเศรษฐกิจสหรัฐที่จะมีการเปิดเผยในวันนี้ ซึ่งได้แก่ ยอดสั่งซื้อสินค้าคงทนเดือนธ.ค. และผลิตภัณฑ์มวลรวมภายในประเทศ (จีดีพี) ไตรมาส 4/2560
 
 